# Avistegning

Tegningene i aviser og vittighetsblader var blant forløperne for de moderne tegneseriene. Her en side fra New York Journal med The Yellow Kid fra 1896. **Avistegning** er en samlebetegnelse på flere typer tegninger brukt på redaksjonell plass i dagspressen. Det kan være politiske kommentarer og satire, portretter og karikaturer, hverdagskommentarer, reportasjetegninger, rettstegninger, teatertegninger, inntrykk fra by og land, vitsetegninger og tegneserier.

Avistegning fra franske Le Figaro 1898 viser borgerskapets opphetede debatt i Dreyfuss-saken.
Satiriske karikaturer og politiske kommentartegninger kan ha et skarpt budskap. Denne tegningen av brasilianeren Carlos Latuff (født 1968) er fra 2007 og heter «Jul i Irak». De amerikanske soldatene kommenterer julenissen slik: *«Se, han er kledt i rødt! Han er kommunist! Nei, se på det lange skjegget. Han er muslimsk terrorist! La oss drepe ham!»* Latuff er forøvrig betegnet som en av «verdens ti verste jødehatere» av Simon Wiesenthal-senteret.

En tegning trenger ikke være etterrettelig. Meningen og kritikken kan være litt kamuflert. Det som gjør avistegning så fantastisk når det funker, er de krumspringene de gjør. Innholdet er kritisk, men formen er så lett, så tilforlatelig. Folkelig og direkte, gøyal og avvæpnende. Men med et voldsomt potensiale.

—Siri Dokken, 2019

## Kjennetegn

De viktigste kjennetegnene ved en avistegning er at den er like aktuell som dagens avis og at den formidler til leseren det den skal på en effektiv måte. Avistegninger kan derfor bretraktes som «ferskvare» og «døgnfluer», og blir gode samtidsdokumenter. Flere tegninger har dessuten kvaliteter som gir dem et lengre liv og i enkelte tilfeller klassikerstatus.

Avistegnerne står ofte nokså fritt i forhold til å formidle sine egne tolkninger og syn på en sak, og særlig de politiske kommentartegningene kan være mye skarpere og mer poengterte enn skrevne leder- og kommentarartikler. Det er likevel flere eksempler på sensur, injuriesaker og konflikter med bakgrunn i avistegninger. Et av de mest kjente eksemplene fra nyere tid er striden rundt de tolv danske Muhammedkarikaturene i Jyllands-Posten i 2006.

Avistegningene viser et rikt spekter av personlige uttrykk, og et regelmessig bidrag fra samme tegner kan i høy grad prege en avis' visuelle profil og publikums inntrykk av avisa. Avistegning er på mange måter en form for journalistikk, og avistegnerne har sin anerkjente plass ved siden av journalistene, enten de er fast ansatt eller arbeider frilans med mer eller mindre hyppige oppdrag.

## Historikk i Norge

De første karikaturtegnerne kom fra vittighetspressen til avisene tidlig på 1900-tallet. Da avisene endret fokus fra meningsformidling til mer vekt på nyheter rundt 1910, ble foto og tegninger vanligere, også til underholdningsstoff. I nyere tid har en rekke illustratører tegnet for aviser, gjerne til feature-stoff.

Flere norske avistegnere er medlemmer i foreningen FECO Norway, en norsk avdeling av Federation of Cartoonists Organisations, internasjonal nettverksorganisasjon for avistegnere, tegneserieskapere og illustratører som jobber redaksjonelt. FECO Norway ble opprettet i 2009.

Kunstgalleriet Avistegnernes hus i Drøbak i Akershus ble opprettet i 1999. Det stiller særlig ut avistegninger, tegneserier og illustrasjonskunst.

## Norske avistegnere

Personene i lista er i hovedsak ordnet etter året de er født.

|  |  |
| --- | --- |
| * Olav Engebrigtsen (1878–1962, *Tidens Tegn*)
* Olaf Gulbransson (1873–1958, *Tyrihans*, *Simplicissimus, Tidens Tegn*)
* Jens R. Nilssen (*Jens R.*, 1880-1964, *Hvepsen*)
* Ragnvald Blix (*Blix*, *Stig Höök*, 1882–1958, *Bergens Tidende*, *Dagbladet*, *Göteborgs Handels- & Sjöfartstidning*)
* Øyvind Sørensen (1887–1962)
* Birger Moss-Johnsen (1888–1963)
* Per Krohg (1889–1949)
* Thoralf Klouman (1890–1940, *Tidens Tegn*, *Dagbladet*)
* Anton Hansen (*Arbeiderbladet*)
* Asbjørn Aamodt (1893–1966)
* Johan Bull (1893–1945, *The New Yorker*, *Life*, *Colliers*, *The New York Times*)
* Jan Lunde (1889–1963)
* Yngve Andersson (1892–1981)
* Arne Wold (*AW*, 1895–1987, *Nationen*)
* Ivar Mauritz-Hansen (1897–1972, *Tidens Tegn*)
* Einar Stang (1898–1984, *Dagbladet*, *VG*)
* Henry Imsland (1900–1981, *Tidens Tegn*, *VG*, *Stavanger Aftenblad*)
* Gösta Hammarlund (1903–1987, *Dagbladet*)
* Harald Nilsen (1909–1997, *Aftenposten*)
* Randi Monsen (*Rm*, 1910–1997, *Arbeiderbladet*)
* Odd Einarson (*Einarson*, 1910–1991, *Trollspeilet*, *Paragraf 100*)
* Borghild Rud (1911–1999, *Arbeidermagasinet*, *Arbeiderbladet*)
* Fredrik Stabel (1914–2001, *Dagbladet*)
* Arne Taraldsen (1917–1989, *Friheten*, *Orientering*)
* Kristen Johansen (1917–2001, Morgenavisen
* Salo Grenning (*Pedro*, 1918–1986, *Norsk Tidend*, *VG*)
* Ulf Aas (1919–2011, *Aftenposten*)
* Audun Hetland (1920–1998, *Bergens Tidende*)
* Oscar Reynert Olsen (1925–, *Arbeiderbladet*)
* Alf Næsheim (1926–2014, *Stavangeren*, *Dagbladet*, *Aftenposten*)
* Leif Raa (1931–2003, *Bergens Tidende*)
* Dagfinn Bakke (*DAN*, 1933–2019, *Lofoten*)
* Kåre Bondesen (1933–, *Aftenposten*)
* Sven Sønsteby (1933–2014, *Aftenposten*)
* Nils Aas (1933–2004, *Arbeiderbladet*)
* Tore Bernitz Pedersen (1935–2015, *Fredriksstad Blad*, *Aftenposten*)
* Hans Normann Dahl (1937–2019, *Dagbladet*)
* Finn Graff (1938–, *Morgenposten*, *Arbeiderbladet*, *Dagbladet*)
* Pål Nordenborg (1938–2023, *Morgenposten*, *Arbeiderbladet*)
* *Michael Frederick Tombs (Mike*, 1940–, *Sunnmørsposten*, *Fædrelandsvennen*)
* Harald Nygård (1941–, *VG*)
* Ragnar Pedersen (*Joker*, 1942–2007, *Dagbladet*)
* Erik Foseid (*Foseid*, 1943–, *Aktuell*, *Aftenposten*)
* Inge Grødum (*Inge G.*, 1943–, *Nationen*, *VG*, *Aftenposten*)
* Ellen Auensen (*Ellen*, 1944–, *Morgenbladet*)
* Rune Johan Andersson (1945–, *Dagbladet*)
* Jan O. Henriksen (*Jan O*, 1945–2018, *Adresseavisen*, *Aftenposten*)
* Hallvard Skauge (*M*, 1945–, *Klassekampen*, *Dagens Næringsliv*, *Nationen*)
* Herbjørn Skogstad (*Herb*, 1946–, *Oppland Arbeiderblad*, *Dagningen*, *A-pressen*)
* Morten M. Kristiansen (*Morten M.*, 1948–, *Nationen*, *Dag og Tid*, *Ny Tid*, *VG*)
* Anders F. Kaardahl (1949–, *Gjengangeren*)
* Oddmund Mikkelsen (1949–, *Hamar Arbeiderblad*)
* Arne Roar Lund (1950–, *Ny Tid*, *Aftenposten*, *Dagens Nyheter*, *Expressen*, *Vår Framtid*, *Dagens Næringsliv*)
* Jan-Kåre Øien (1950–) (*J.K.*, *Akershus Amtstidende*)
* Tor Bomann-Larsen (*Bomann*, 1951–, *Ny Tid*, *Morgenbladet*)
 | * Tom Gundersen (1951–, frilans)
* Kåre Eikeland (1951–, *Stavanger Aftenblad*, *Bergens Tidende*)
* Wilfred Hildonen (1952–, Hufvudstadsbladet)
* Roar Hagen (1954–, *Sunnmørsposten*, *Stavanger Aftenblad*, *VG*)
* Tor Kvarv (1953–, *Nordlands Framtid*, *Finansavisen*, *Drammens Tidende*, *Trønderbladet*, *Altaposten*)
* Knut Høihjelle (1955–, Namdalsavisa)
* Ole Johnny Hansen (1956–, Varden)
* Inger K. Giskeødegård (1956–, *Sunnmørsposten*)
* Firuz Kutal (1957–, Utrop)
* Lars Slettebø (1957–, Taakeluren)
* Lasse Kolsrud (1959–, *Morgenbladet*)
* Odd Klaudiussen (*Klaudius,* 1960–, *Tromsø*)
* Knut Nærum (1961–, *Ny Tid*)
* Ola Bersvein Klåpbakken (1961–, *Hallingdølen*)
* Per Elvestuen (1962–, *Dagens Næringsliv*)
* Marvin Halleraker (1962–, *Bergens Tidende*, *Vårt Land*)
* Egil Nyhus (*Egil*, 1962–, *Vestfold Arbeiderblad*, *Tønsbergs Blad*, *Romerikes Blad*, *Politisk analyse*)
* Arne Nøst (1962–, *Dagbladet*)
* Arild Midthun (1964–, *Dagbladet*)
* Randi Matland (1964–, *Vårt Land*, *VG, Aftenposten)*
* Randi Matland (*Randi M*, 1964–) *VG*
* Lars Elling (1966–, *Dagsavisen*)
* Siri Dokken (1966–, *Dag og Tid*, *Dagsavisen*)
* Siv Grethe F Bøhn-Petersen (1966–, *Dalane Tidende)*
* Knut Løvås (1966–, *Klassekampen*)
* Fredrik Skavlan (1966–, *Aftenposten*)
* Karl Gundersen (1968–, *Drammens Tidende*, *Avisenes Pressebyrå*, *Tønsbergs Blad*)
* Sven Tveit (1968–, *Kommunal Rapport*)
* Thomas Drefvelin (*Rudi*, 1969–, *Dagbladet*)
* Hermund Storsæter (1969–, Grimstad Adressetidende)
* Ørjan Jensen (1971–, *Vårt Land*, *Aftenposten*, *Dagbladet*, *Næringslivets ukeavis*)
* Gunnlaug Moen (1971–, *Dagbladet*)
* Lars M. Aurtande (1973–, *Vårt Land*)
* Christian Bloom (1973–, *VG*, *Vårt Land*, *Aftenposten*)
* Karstein Volle (1974–, *Dagbladet*, *Aftenposten*, *Ny Tid*)
* Anna Martine Nilsen (1974–, *Dagbladet*, *Aftenposten*, *Morgenbladet*)
* Olav Skogseth (?–, *Østlandets Blad*)
* Maria Torset (Pikelus.no, 1978–, *Aftenposten*)
* Camilla Rørvik (Pikelus.no, 1978–, *Aftenposten*)
* Flu Hartberg (*Flu*, 1979–, *Dagbladet, Morgenbladet*)
* Morten Mørland (*Mørland*, 1979–, *Agderposten*, *The Times*, *The Spectator* og andre)
* Kristian Hammerstad (1980–,
* *Morgenbladet*)
* Åge Peterson (1982–, (*Aftenposten*)
* Arifur Rahman (1984–, (*Akershus Amtstidende*)
* Hilde Thomsen (1984–, *Morgenbladet*)
* Anders Kvammen (1985–, *Klassekampen*)
* Tord Torpe (1985–, *Bergens Tidende*)
* May Linn Clement (1986–, *Dag og Tid*)
* Martin M. Hvattum (1986–, *Klassekampen*)
* Jon Arne Berg (?–, *Dagens Næringsliv*)
* Sissel Helene Ringstad (?–, *Samtiden*)
* Frida A. H. Strømme (1994–, *Bergens Tidende*)
* Viktor G. Khoury (*Viktor G.K.*, 1995–, *Subjekt*)
 |

## Se også

* Avistegnerprisen
* Pressefoto

## Referanser

## Eksterne lenker

* (en) Political cartoons – kategori av bilder, video eller lyd på Commons
* Noen avistegnere presentert i Avistegnernes hus i Drøbak Arkivert 8. november 2005 hos Wayback Machine.
* Avistegnernes julehefte 2006 med flere eksempel-tegninger